04/07/2011 | Administración LocalMunicipal
A Laracha
Acordos de organización do Pleno a favor da Xunta de Goberno Local

O Pleno da Corporación, en sesión de data 17 de xuño de 2011, adoptou entre outros os seguintes acordos: Atribucións delegadas polo Pleno a favor da Xunta de Goberno Local PRIMEIRO.–Delegar na Xunta de Goberno Local as seguintes atribucións delegables que a lexislación vixente asigan ao Pleno da Corporación: – O exercizo de accións xudiciais e administrativas e a defensa da Corporación en materias de competencia plenaria. – A declaración de lesividade dos actos do Concello. – A concertación das operacións de tesourería cando o importe acumulado das operacións vivas en cada momento supere o 15% dos ingresos correntes liquidados no exercicio anterior. – O establecemento e modificación de prezos públicos. – A aprobación dos proxectos de obras e servizos cando sexa competente para a súa contratación ou concesión, e cando aínda non estean previstos nos orzamentos. – As contratacións de obras, de subministro, de servizos, de xestións de servizos públicos, os contratos administrativos especiais, os contratos privados, as concesións sobre os bens municipais, a adquisición de bens e dereitos suxeitos á lexislación patrimonial e a alleamento do patrimonio que non correspondan ao alcalde como órgano de contratación e, o alleamento de bens declarados de valor histórico ou artístico calquera que sexa o seu valor. – As demais que expresamente lle confiran as leis. SEGUNDO.–Ordear a publicación do presente acordo no Boletín Oficial da Provincia. Creación e composición da mesa de contratación PRIMEIRO.–Designar con carácter permanente os seguintes membros da mesa de contratación que deberá asistir ao Pleno da Corporación cando exerza competencias como órgano de contratación, ou á Xunta de Goberno Local, cando exerza competencias como órgano de contratación por delegación do Pleno: Presidente: o Sr. alcalde. Vocales:  O primeiro tenente de alcalde.  O segundo tenente de alcalde.  Un concelleiro de cada grupo municipal da oposición.  O secretario da Corporación.  O interventor da Corporación.  O tesoureiro.  A arquitecta técnica municipal.  A enxeñeira técnica municipal. Secretario: o técnico de administración xeral da Secretaría ou un administrativo de administración xeral nos casos de ausencia do primeiro. SEGUNDO.–Notificar persoalmente aos designados os seus nomeamentos como membros da mesa de contratación. TERCEIRO.–Odenar a publicación do presente acordo no B. O. P. Recoñecemento das dedicacións de diversos cargos PRIMEIRO.–O recoñecemento e aprobación da dedicación exclusiva para os seguintes cargos e para os concelleiros/as que ostentan delegacións específicas pola dirección e xestión dos servizos que se sinalan: – Alcalde-presidente. – Primeiro tenente de alcalde. – Segundo tenente de alcalde. – Concelleira delegada de ensino, cultura, deporte, xuventude, turismo e festas. – Concelleira delegada de sanidade, servizos sociais, muller e emprego. SEGUNDO.–Fixar as siguientes retribucións brutas a percibir en doce pagas ordinarias máis dúas (2) pagas extraordinarias anuais polo mesmo importe: – Alcalde-presidente: 3448,44 euros mensuais. – Primeiro tenente de alcalde: 2178,45 euros mensuais. – Segundo tenente de alcalde: 2178,45 euros mensuais. – Concelleira delegada de ensino, cultura, deporte, xuventude, turismo e festas: 1938,45 euros mensuais. – Concelleira delegada de sanidade, servizos sociais, muller e emprego: 1.938,45 euros mensuais. TERCEIRO.–Dar de alta no réxime xeral da Seguridade Social aos concelleiros que ostentan os cargos de primeiro e segundo tenente de alcalde e para as concelleiras que ostentan as delegacións específicas para as que se recoñece o réxime de dedicación exclusiva, con efectos desde o día de hoxe, asumindo o Concello da Laracha o pago das cotas empresariais que correspondan. Determinación do número, características e retribucións do persoal eventual PRIMEIRO.–Manter os postos de traballo recollidos como reservados a persoal eventual na relación de postos de traballo do Concello da Laracha, aprobada definitivamente polo o Pleno do Concello da Laracha, en sesión ordinaria de data vinte e cinco de novembro de 2009 coas características e retribucións sinaladas na mesma. SEGUNDO.–Publicar o presente acordo no Boletín Oficial da Provincia. A Laracha, a 22 de xuño de 2011. O alcalde José Manuel López Varela